Kjersti Elizabeth Grini (født 7. september 1971 i Oslo) er en norsk tidligere håndballspiller. Hun spilte over 200 landskamper med over 1000 scorede mål og er en av Norges mest markante spillere gjennom tidene. Hun la opp i 2003. Hun var med på Norges kvinnehåndball-landslag som første gang ble europamestere i Nederland i 1998 og verdensmestere i 1999, og som tok bronse under Sommer-OL 2000 i Sydney. Hun er også håndballekspert på TV 2.